17/08/2011 | Administración LocalMunicipal
Oleiros
Persoal
Aprobación definitiva do Regulamento de axudas sociais, asistenciais eprofesionais para o persoal laboral do Concello de Oleiros

No B. O. P. da Coruña núm.109, do 9 de xuño de 2011, publicouse a aprobación inicial (polo Concello Pleno en sesión extraordinaria celebrada o día 12 de maio de 2011) do Regulamento de axudas sociais, asistenciais e profesionais para persoal laboral do Concello de Oleiros, outorgándose un prazo de trinta días para os efectos de presentación de reclamacións e suxerencias (en cumprimento do artigo 49 da Lei 7/85, de 2 de abril reguladora das bases do réxime local, na súa redacción dada pola Lei 11/99 de 21 de abril). Rematado este sen presentarse reclamacións nin suxerencias, se eleva a definitiva a dita aprobación inicial do antecitado regulamento e se publica integramente en cumprimento do establecido no artigo 70 da Lei 7/1985 de 2 de abril Reguladora das Bases de Réxime local: Por Decreto da Alcaldía núm.3269, do 19 de xuño de 2001, aprobáronse as “Bases reguladoras para a solicitude de axudas sociais, asistenciais e profesionais para o persoal laboral do Concello de Oleiros e do seu Organismo Autónomo Administrativo Fundación Municipal de Cultura (agora Organismo autónomo municipal de Cultura)”. O documento publicouse integramente no BOP da Coruña núm.151, do 3 de xullo de 2001, derrogando as bases anteriormente aprobadas por acordo do 28 de xaneiro de 1993. As bases reguladoras aprobadas no ano 2001 modificáronse por Decreto de Alcaldía núm.1027, do 25 de febreiro do ano 2002, sendo publicada esta modificación no BOP da Coruña núm.56, do 8 de marzo do mesmo ano. O texto ata agora vixente contiña unhas regras para determinar e actualizar a consignación orzamentaria anual para o financiamento das axudas previstas; a súa distribución por conceptos; os límites monetarios de pagamento para cada perceptor e o xeito de redistribución do eventual remanente ou a minoración das contías individuais se estas superasen globalmente a consignación orzamentaria efectuada. Durante a vixencia das bases reguladoras do ano 2001, era habitual que a cantidade consignada non se esgotase nun primeiro reparto, mentres que determinadas necesidades e situacións dalgunhas persoas quedaban sen financiar por non axustarse aos exactos termos da norma. A meirande parte das incidencias traían causa debido á, relativamente, escasa adaptación do texto aprobado no seu día á diversidade de situacións familiares que nestes tempos poden darse nunha sociedade cada día máis plural, como é a actual. Estas circunstancias, o tempo transcorrido desde a súa aprobación, así como as importantes novidades habidas no eido normativo da función pública (nomeadamente a Lei 7/2007, do 12 de abril, do Estatuto básico do empregado público na súa aplicación ao persoal laboral das distintas Administracións públicas, e o Decreto lexislativo 1/2008, do 13 de marzo, polo que se aproba o Texto refundido da Lei da función pública de Galicia en análogo sentido e demais lexislación en vigor de aplicación), fan preciso modificar as ditas bases, nas que, ademais, se realizan determinados axustes terminolóxicos e de sistemática xunto cunha profunda revisión dos importes das contías para a súa adaptación á realidade actual. No que respecta á terminoloxía, substitúese a identificación das axudas polo seu contido (económico) para pór o acento na finalidade destas, é dicir, no tipo de actividades e circunstancias do persoal laboral municipal que se pretende fomentar. De aí a denominación de “axudas sociais, asistenciais e profesionais”, que se mantén. En canto á sistemática, estímase máis axeitado principiar o texto coa referencia á cuantificación da consignación orzamentaria que vai permitir financiar as axudas, para logo referirse á determinación das axudas concretas, tanto nos aspectos xerais (os beneficiarios e o procedemento), como no relativo a cada tipo de axuda, en particular. O regulamento consta dun título preliminar comprensivo dos créditos destinados e dous títulos, unha disposición transitoria e unha final. O título I regula as normas procedimentais de solicitude e a concesión, así como fixa (artigo 11) os grupos de reparto. O título II integra as normas específicas para cada tipo de axuda estructurándose en tres capítulos. O primeiro dos capítulos é o denominado “Axudas sociais” e inclúe todas as axudas que se poderán conceder por estudos; o segundo, nomeado como “Servizos sanitarios especiais”, recolle as melloras en odontoloxía, oftalmoloxía e outros tratamentos médicos tales como a fisioterapia; e o terceiro capítulo integra a “Adquisición de vivenda” nestas bases reguladoras. A Disposición transitoria-única pretende integrar axeitadamente o período de tempo existente entre a vixencia do antigo regulamento e este, de xeito que non exista ningún baleiro legal entre ambos e pretendendo ser vehículo integrador das solicitudes pendentes de presentación e, por último, a disposición final establece a entrada en vigor e a aplicación normativa deste texto.1.- O Concello de Oleiros, así como as entidades de dereito público del dependentes, consignarán anualmente nos seus orzamentos as partidas necesarias para o financiamento de axudas sociais, asistenciais e profesionais ao seu persoal laboral.2.- O importe destinado ao financiamento destas axudas será o inicial de 58.634 euros existente na partida orzamentaria correspondente e desagregado nas cantidades de 45.604 euros e de 13.030 euros, respectivamente para o persoal laboral adscrito ao Concello de Oleiros e ao seu Organismo Autónomo Municipal de Cultura (en diante, OAMC). 3.- Para a realización do dito cálculo consideraranse as prazas existentes no orzamento de cada entidade á data de aprobación así como as contratacións previstas cun prazo superior a un ano. As cantidades reflectidas no apartado anterior incrementaranse proporcionalmente ao número de prazas de nova creación relacionadas en cada exercicio orzamentario.4.- Para os créditos así acordados, tramitarase o documento “RC”, e un “ADO” polo importe aprobado por resolución da Alcaldía ou do órgano delegado.2.1.- Os créditos destinados para a totalidade das axudas en cada exercicio, segundo se dispón no artigo 1.2, consignaranse tanto no Concello como no OAMC, de conformidade coa estrutura orzamentaria vixente, na partida relativa ao persoal laboral.2.2.- Os topes máximos monetarios que se farán efectivos para cada tipo de axuda determinaranse neste regulamento. En consecuencia, a cantidade destinada a vivenda non poderá exceder do 20% da cantidade total consignada. De non acadarse esta cifra, distribuirase o remanente entre o resto das partidas. No caso de que os importes consignados sexan insuficientes para cubrir as solicitudes recibidas, atenderanse prioritariamente o persoal integrado nos grupos 1.º e 2.º - definidos nos termos do artigo 11- distribuíndose o sobrante entre os restantes grupos en proporción ás contías que lles puidesen corresponder. Se establecen tres tipos de melloras, dentro das que se contemplan diferentes causas de axuda e finalidades concretas. a) Garderías ou xardíns de infancia b) Estudos c) Educación especial. a) Odontoloxía b) Oftalmoloxía c) Outros.4.1.- Para os efectos de outorgamento das axudas constituirase unha Comisión mixta de valoración de carácter paritario e composta polos seguintes membros: - Presidente, o alcalde ou a persoa en quen delegue. - Secretario/a -que actuará con voz e sen voto-; o da Corporación ou persoa en quen delegue. - Un/ha técnico/a designado/a pola Alcaldía ou órgano delegado. - Dous representantes do persoal laboral, propostas polo Comité de empresa.4.2.- As funcións da Comisión serán: a) Velar polo cumprimento das cláusulas deste regulamento, interpretando as dúbidas e contradicións que puidesen xurdir da súa aplicación práctica. b) Distribuír os créditos de conformidade co previsto no artigo 2.2. c) Propoñer as modificacións precisas para o mellor desenvolvemento e/ou aplicación deste regulamento.4.3.- A convocatoria realizarase a iniciativa do seu presidente, ou por, polo menos, dous dos seus membros con voz e voto. Para a súa constitución deberán estar presentes tres dos seus membros con voz e voto. Os acordos adoptaranse por maioría simple.5.1.- Poderán optar ás melloras sociais descritas no presente regulamento o persoal laboral do Concello de Oleiros e do seu OAMC que se atope en activo e prestando servicios á data de presentación de solicitudes que, de seguido, se detalla: a) Persoal laboral fixo, interino, en prácticas, e persoal laboral temporal con contrato superior a un ano, adscrito, indistintamente, ao Concello de Oleiros e ao seu OAMC. Serán condicións necesarias para recibir a axuda, cumprir os requisitos antes citados e ter realizado o gasto durante o ano inmediatamente anterior ao da convocatoria, agás no suposto de petición de axuda por adquisición de vivenda, que se suxeitará ao prazo previsto Regulamentariamente.5.2. A perda da condición de traballador do Concello e do O. A. M. C. en activo, nos termos do apartado a) anterior, implicará tamén a perda de todos os beneficios derivados da aplicación deste Regulamento, desestimándose calquera solicitude con cargo a estas melloras presentadas con posterioridade á data do seu cesamento, aínda cando o gasto se realizase con anterioridade.5.3. Estenderanse estas axudas ao/á cónxuxe, parella de feito (acreditada mediante inscrición rexistral) e fillos, coas limitacións neste caso, referidas en cada tipo de axuda que se vai conceder, da persoa traballadora nos casos e coas condicións que se establezan no presente regulamento, non podendo existir duplicidade de axudas co mesmo obxecto e finalidade para unha mesma persoa beneficiaria. A acreditación da situación económica do/a cónxuxe ou parella de feito, en todo caso, e a dos fillos - desde os 18 aos 26 anos de idade- perfeccionarase mediante unha declaración responsable do solicitante de que non perciben ingresos superiores ás rendas exentas fixadas pola lei do imposto da renda das persoas físicas en vigor na data da solicitude.6.1.-As solicitudes deberán cumprir cos requisitos que se especifican en cada unha das modalidades de axuda, e formularanse, en todo caso, polo persoal municipal de conformidade co modelo establecido, acompañando os documentos de xustificación esixidos.6.2.-As solicitudes presentaranse no departamento de Persoal e RR. HH. do Concello ao longo do mes de febreiro, referidas a feitos causantes comprendidos no período do 1 de xaneiro ao 31 de decembro do ano anterior ao de petición.6.3.-O departamento de Persoal e RR. HH. ou a Comisión de Valoración, de ser o caso, poderán solicitar da persoa interesada calquera tipo de información adicional á inicialmente presentada de consideralo necesario para a resolución da solicitude, establecéndose un prazo de rectificación de 10 días.6.4.-A área de Persoal e RR. HH. remitirá unha relación de persoas beneficiarias e cantidades económicas ao Comité de empresa. Este informará sobre a súa pertinencia no prazo de 10 días. No caso de existir diferenzas na interpretación do texto reunirase a Comisión de Valoración.6.5.-A non presentación da documentación requirida nos prazos sinalados, tanto a inicial como adicional, será motivo de denegación da axuda solicitada.6.6.-O feito de presentar a solicitude entraña a aceptación das condicións establecidas no presente regulamento.6.7.-O pagamento das axudas concedidas será incorporado na nómina correspondente, efectuándose mediante transferencia bancaria, previas ás retencións que procedan.6.8.-O pagamento efectuarase no mes de outubro, como data límite, agás casos de forza maior debidamente acreditados nos que se poderá adiar o prazo citado. Co obxecto de axilizar os trámites, a persoa solicitante poderá autorizar ao departamento de Persoal e RR. HH., na propia instancia, o acceso á información comprensiva dos ingresos brutos percibidos do Concello de Oleiros e das entidades del dependentes. Así mesmo, xuntarase a documentación específica requirida para cada tipo de axuda. Serán causas xerais de exclusión das axudas sociais as seguintes: a) Presentar a solicitude fóra de prazo. b) Non xuntar á solicitude a documentación esixida. c) Carecer dalgún dos requisitos nos documentos esixidos. d) O falseamento e/ou ocultación, debidamente comprobados, de datos ou documentos.9.1.-Os importes aboados en concepto de axudas non poderán ser, en ningún caso, superiores ao gasto incorrido e debidamente xustificado.9.2.- As axudas serán incompatibles coa percepción doutras de natureza semellante concedidas por calquera organismo público ou privado, sempre que no seu conxunto superen o custo xustificado. Todos aqueles solicitantes que incorran nunha manifesta ocultación ou falseamento de datos ou documentos que resultasen determinantes para a concesión ou fixación da contía da correspondente mellora, penalizaráselles con cinco anos de exclusión das melloras económicas e no caso de que percibisen algunha axuda nestas circunstancias, ademais da penalización prevista neste artigo, veranse obrigados a reintegrar o importe recibido en concepto de axuda, sen prexuízo doutras responsabilidades que poden ser esixidas. Segundo as retribucións brutas anuais percibidas pola persoa traballadora, establécense os seguintes grupos para o acceso as axudas sociais, asistenciais e profesionais: As táboas e tarifas incluídas neste regulamento, así como o importe do aumento proporcional ao número de prazas de nova creación da consignación orzamentaria, deflactaranse anualmente conforme o índice de prezos ao consumo galego anual aprobado oficialmente, sendo a primeira aplicación a correspondente ao ano 2 012. Encádranse neste tipo as seguintes: Serán beneficiarios desta axuda os/as fillos/as do persoal laboral menores de 3 anos. Aboarase unha axuda única equivalente a: Grupo 1º: 1 040,28 euros Grupo 2º: 832,22 euros Grupo 3º: 624,17 euros Grupo 4º: 312,08 euros Coa xustificación previa do gasto por ano escolar vencido, entendéndose para estes efectos por ano escolar o que vai desde o 1 de setembro ao 31 de agosto do ano seguinte. Como xustificación do gasto aceptarase a certificación da gardería ou os recibos mensuais, incluídos o transporte e a mantenza. Beneficiaranse destas axudas o persoal laboral e os fillos e fillas menores de 26 anos que non dispoñan doutros ingresos. Percibiranse dunha soa vez e por curso escolar adiantado, sendo obrigatorio xuntar o xustificante da matrícula. Grupo 1º: 312,08 euros/ano Grupo 2º: 208,06 euros/ano Grupo 3º: 156,04 euros/ano Grupo 4º: 104,03 euros/ano Grupo 1º: 520,14 euros/ano Grupo 2º: 416,11 euros/ano Grupo 3º: 312,08 euros/ano Grupo 4º: 156,04 euros/ano Grupo 1º: 1 248,33 euros/ano Grupo 2º: 1 040,28 euros/ano Grupo 3º: 728,20 euros/ano Grupo 4º: 364,10 euros/ano Grupo 1º: 624,17 euros/ano Grupo 2º: 468,13 euros/ano Grupo 3º: 364,10 euros/ano Grupo 4º: 208,06 euros/ano Os cursos dos apartados referentes a escolas ou facultades universitarias, escolas técnicas superiores (desprazados/as e non desprazados/as), non poderán recibir axuda superior ao gasto xustificado. Considerarase que existe desprazamento cando os estudos se realicen fóra do campus universitario da Coruña Nos casos nos que os fillos/as do persoal laboral precisen unha educación especial ou asistencial, por ter un grao de discapacidade superior ao 65%, concederase unha axuda, coa solicitude previa, do 75%, 50%, 40% ou 25% do custo do curso ou tratamento, segundo os grupos 1º, 2º, 3º ou 4º, respectivamente, establecidos no artigo 11, e ata un máximo de 3 000 euros /ano. - Solicitude no modelo normalizado, debidamente cuberta. - Xustificación orixinal ou compulsada polo Concello, dos gastos incorridos, ou no seu caso, da matrícula. - Para o apartado c), fotocopia compulsada da certificación expedida polo INSS, SERGAS ou organismo competente, do grao recoñecido da discapacidade. Terán dereito a estas axudas, ademais da persoa traballadora, os fillos e fillas ata 26 anos e o/a cónxuxe ou parella de feito que non dispoñan de ingresos propios, sexan economicamente dependentes daquela e formen parte da unidade familiar, tras a xustificación documental desta circunstancia. Aboarase ata o 100% do gasto segundo a xustificación orixinal ou compulsada deste, cos seguintes topes máximos (contías referidas en euros): Grupo 1º: 624,17 euros Grupo 2º: 520,14 euros Grupo 3º: 416,11 euros Grupo 4º: 208,06 euros Grupo 1º: 156,04 euros Grupo 2º: 124,83 euros Grupo 3º: 93,63 euros Grupo 4º: 52,01 euros Grupo 1º: 156,04 euros Grupo 2º: 124,83 euros Grupo 3º: 93,63 euros Grupo 4º: 52,01 euros Grupo 1º: 624,17 euros Grupo 2º: 520,14 euros Grupo 3º: 416,11 euros Grupo 4º: 208,06 euros Grupo 1º: 624,17 euros Grupo 2º: 520,14 euros Grupo 3º: 416,11 euros Grupo 4º: 208,06 euros Grupo 1º: 156,04 euros Grupo 2º: 124,83 euros Grupo 3º: 93,63 euros Grupo 4º: 52,01 euros Grupo 1º: 312,08 euros Grupo 2º: 260,07 euros Grupo 3º: 208,06 euros Grupo 4º: 104,03 euros Grupo 1º: 624,17 euros Grupo 2º: 520,14 euros Grupo 3º: 416,11 euros Grupo 4º: 208,06 euros - Solicitude no modelo normalizado debidamente cuberta. - Xustificación orixinal dos gastos incorridos (facturas desagregadas por conceptos). - No caso de ser persoa beneficiaria o/a cónxuxe, parella de feito ou fillo/a –no caso de idades comprendidas entre os 18 e 26 anos-, a declaración responsable de que non ten ingresos e depende economicamente da persoa solicitante.18.1. Inclúese dentro deste concepto o financiamento do prezo da adquisición para o acceso á primeira vivenda ou o custo da súa promoción propia ou autoconstrución efectuada polo/a traballador/a municipal incluído/a no ámbito de aplicación do presente regulamento. Considérase beneficiario/a desta axuda o/a traballador/a cando a vivenda sexa adquirida a título individual ou para a súa sociedade de gananciais. Esta mellora farase efectiva única e exclusivamente a unha persoa beneficiaria non podendo existir duplicidades na concesión polo mesmo feito causante a dúas persoas distintas.18.2. Esixiranse os seguintes requisitos, que se acreditarán documentalmente mediante unha declaración xurada, para poder optar a esta axuda: a) Que a vivenda sexa ou vaia constituír a residencia habitual e permanente da persoa solicitante. b) Non dispoñer ou ter disposto con anterioridade, en réxime de propiedade, doutra vivenda.18.3. Sen prexuízo dos datos consignados na solicitude, achegarase a esta, ademais, a seguinte documentación: a) Fotocopia compulsada da escritura de compravenda da vivenda. b) Xustificación documental de que se ocupa a vivenda para a que se solicita a axuda (certificado de empadroamento ou residencia). Naqueles supostos de adquisición de vivenda en promoción e polo tanto, estar esta en construción, a declaración responsable de que vai constituír a futura residencia. c) Declaración xurada ou baixo promesa de non ter nin ter tido en propiedade calquera outra vivenda. No caso de tratarse de vivendas en construción presentarase, ademais do solicitado nos apartados anteriores, a fotocopia compulsada polo Concello do contrato de compravenda e entregas a conta feitas no ano. Se a vivenda é de promoción propia, fotocopia compulsada da licenza de obra e das certificacións de obra aboadas. Cando a documentación fose insuficiente poderase requirir á persoa interesada para que a complete no prazo conferido para o efecto. Transcorrido este, a solicitude será rexeitada de acordo co disposto no artigo 6.5 deste regulamento.18.4. O importe da axuda por este concepto terá carácter anual, e acadará exclusivamente os cinco primeiros anos da súa adquisición, segundo a táboa recollida no apartado 5 deste artigo.18.5. Táboa do importe das axudas en función dos ingresos do persoal laboral: 18.6. A perda da condición de traballador/a en activo, ou a adquisición doutra vivenda, implicará a perda desta axuda de conformidade co artigo 5.2. A documentación xustificativa deberá ser presentada cada ano de petición de xeito inescusable. Os xustificantes documentais relativos aos meses de outubro, novembro e decembro do ano 2010 entenderanse incluídos, para todos os efectos, no ámbito temporal de aplicación deste regulamento, cumpridos todos os requisitos de concesión incluídos neste regulamento. Queda derrogado o regulamento para a solicitude das axudas sociais, asistenciais e profesionais para o persoal laboral do Concello de Oleiros e do seu Organismo Autónomo Municipal de Cultura, aprobado por decreto da Alcaldía nº 3269/2001, do 19 de xuño de 2001, e cantas normas de igual ou inferior rango se opoñan ao disposto no presente regulamento cuxa vixencia estenderase ata a aprobación de ulterior texto que o derrogue de xeito expreso. Este regulamento entrará en vigor ao día seguinte da súa publicación no Boletín Oficial da Provincia. Asínase o texto deste regulamento en sede da Mesa de negociación para o persoal laboral do Concello de Oleiros validamente constituída nunha xuntanza realizada na Casa do Concello o día 27 de abril de 2011 pola representación sindical formalmente acreditada (Comité de empresa -CC. OO.-) dunha parte, e pola representación do Grupo de Goberno municipal, doutra. Acordándose o texto final que se asina, por triplicado, en todas e cada unha das súas follas, e a remisión ao órgano competente para o cumprimento dos trámites procedimentais legalmente establecidos para o seu perfeccionamento e entrada en vigor. Oleiros, 4 de agosto de 2011 Segunda tenente de alcalde delegada de Persoal Jose Bernardino Leidy Tatiana Azaoui Echalar